PER PIRMĄJĮ SVARSTYMĄ PRIIMTA TARYBOS POZICIJA (ES) Nr. 1/2014

siekiant priimti Europos Parlamento ir Tarybos reglamentą dėl tam tikros Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo taikymo tvarkos

Tarybos priimta 2014 m. sausio 28 d.

2014/C 49 E/01

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 207 straipsnį,

atsižvelgdami į Europos Komisijos pasiūlymą,

teisėkūros procedūra priimamo akto projektą perdavus nacionaliniams parlamentams,

laikydamiesi įprastos teisėkūros procedūros (1),

kadangi:

PRIĖMĖ ŠĮ REGLAMENTĄ:

1 straipsnis

Dalykas

1. Šiuo reglamentu nustatomos Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo (toliau – SAS) tam tikrų nuostatų išsamių įgyvendinimo taisyklių priėmimo taisyklės ir tvarka.

2. Visos šiame reglamente pateiktos nuorodos į SAS nuostatas, kai taikytina, yra suprantamos kaip nuorodos į atitinkamas Laikinojo susitarimo nuostatas.

2 straipsnis

Nuolaidos žuvų ir žuvininkystės produktams

Komisija įgyvendinimo aktais priima išsamias Laikinojo susitarimo 14 straipsnio, o vėliau SAS 29 straipsnio dėl žuvų ir žuvininkystės produktų tarifinių kvotų įgyvendinimo taisykles. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros.

3 straipsnis

Tarifų sumažinimas

1. Atsižvelgiant į 2 dalį, lengvatinio muito normos suapvalinamos iki vieno skaitmens po kablelio.

2. Lengvatinė norma laikoma visišku atleidimu nuo muito, jeigu taikant 1 dalį apskaičiuota lengvatinio muito norma yra viena iš toliau nurodytų:

4 straipsnis

Techninės adaptacijos

Komisija įgyvendinimo aktais priima pagal šį reglamentą priimtų nuostatų dalinius pakeitimus ir technines adaptacijas, kurie yra būtini pasikeitus Kombinuotosios nomenklatūros kodams ir Europos Sąjungos integruotojo muitų tarifo (TARIC) subpozicijoms arba būtini Sąjungai ir Serbijos Respublikai sudarius naujus arba iš dalies pakeistus tarpusavio susitarimus, protokolus, pasikeitus laiškais ar sudarius kitus aktus. Tie įgyvendinimo aktai priimami laikantis 13 straipsnio 3 dalyje nurodytos nagrinėjimo procedūros.

5 straipsnis

Bendroji apsaugos sąlyga

Nedarant poveikio 7 straipsniui, jeigu Sąjungai reikia imtis priemonės, numatytos SAS 41 straipsnyje, Komisija įgyvendinimo aktais priima tą priemonę. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros, jei SAS 41 straipsnyje nenustatyta kitaip.

6 straipsnis

Trūkumo sąlyga

Nedarant poveikio 7 straipsniui, jeigu Sąjungai reikia imtis priemonės, nustatytos SAS 42 straipsnyje, Komisija įgyvendinimo aktais priima tą priemonę. Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros.

7 straipsnis

Išskirtinė ir kritinė padėtis

Jei susidaro išskirtinė ir kritinė padėtis, kaip nustatyta SAS 41 straipsnio 5 dalies b punkte ir 42 straipsnio 4 dalyje, Komisija šio reglamento 13 straipsnio 4 dalyje nurodyta tvarka gali imtis nedelsiant taikytinų priemonių, kaip numatyta SAS 41 ir 42 straipsniuose.

8 straipsnis

Žemės ūkio ir žuvininkystės produktams taikoma apsaugos sąlyga

1. Nepaisant šio reglamento 5 ir 6 straipsniuose nustatytos tvarkos, jeigu Sąjungai reikia imtis priemonės, kaip numatyta SAS 32 straipsnio 2 dalyje arba 41 straipsnyje, dėl žemės ūkio ir žuvininkystės produktų, Komisija valstybės narės prašymu arba savo iniciatyva priima sprendimą dėl būtinų priemonių, pasinaudojusi, kai taikytina, SAS 41 straipsnyje numatyta klausimo perdavimo procedūra.

Komisija įgyvendinimo aktais priima tas priemones.Tie įgyvendinimo aktai priimami laikantis šio reglamento 13 straipsnio 3 dalyje nurodytos nagrinėjimo procedūros.

Jei yra tinkamai pagrįstų priežasčių, dėl kurių privaloma skubėti, įskaitant šio straipsnio 2 dalyje nurodytą atvejį, Komisija priima nedelsiant taikytinus įgyvendinimo aktus, laikydamasi šio reglamento 13 straipsnio 4 dalyje nurodytos procedūros.

2. Jei Komisija gauna valstybės narės prašymą, nurodytą 1 dalyje, ji priima dėl jo sprendimą:

per tris darbo dienas nuo to prašymo gavimo dienos, kai SAS 41 straipsnyje numatyta klausimo perdavimo procedūra netaikoma; arba

per tris dienas nuo SAS 41 straipsnio 5 dalies a punkte nurodyto 30 dienų laikotarpio pabaigos, kai taikoma SAS 41 straipsnyje numatyta klausimo perdavimo procedūra.

9 straipsnis

Priežiūra

Įgyvendinant SAS 32 straipsnio 2 dalį, Sąjungoje vykdoma SAS 3 protokolo V priede išvardytų prekių importo priežiūra. Taikoma Komisijos reglamento (EEB) Nr. 2454/93 (9) 308d straipsnyje nustatyta tvarka.

10 straipsnis

Dempingas ir subsidijos

Jei dėl tam tikros veiklos Sąjunga turi pagrindo imtis SAS 40 straipsnio 2 dalyje numatytų priemonių, vadovaujantis atitinkamai Reglamento (EB) Nr. 1225/2009 ir Reglamento (EB) Nr. 597/2009 nuostatomis sprendžiama dėl galimybės taikyti antidempingo ir (arba) kompensacines priemones.

11 straipsnis

Konkurencija

1. Manydama, kad tam tikra veikla yra nesuderinama su SAS 73 straipsniu, Komisija, savo iniciatyva arba valstybės narės prašymu išnagrinėjusi konkretų atvejį, sprendžia, kurią iš SAS 73 straipsnyje numatytų priemonių reikėtų taikyti.

Pagalbos atvejais SAS 73 straipsnio 10 dalyje numatytos priemonės priimamos Reglamente (EB) Nr. 597/2009 nustatyta tvarka.

2. Jei dėl tam tikros veiklos Serbijos Respublika turi pagrindo taikyti Sąjungai priemones remdamasi SAS 73 straipsniu, Komisija, išnagrinėjusi konkretų atvejį, sprendžia, ar ta veikla yra suderinama su SAS išdėstytais principais. Prireikus ji priima atitinkamus sprendimus vadovaudamasi kriterijais, susijusiais su Sutarties 101, 102 ir 107 straipsnių taikymu.

12 straipsnis

Sukčiavimas arba administracinio bendradarbiavimo nebuvimas

1. Jeigu remdamasi valstybės narės suteikta informacija arba savo iniciatyva Komisija nustato, kad tenkinamos SAS 46 straipsnyje nustatytos sąlygos, ji nepagrįstai nedelsdama:

2. Visą SAS 46 straipsnio 5 dalyje nurodytą informaciją Komisija skelbia Europos Sąjungos oficialiajame leidinyje.

3. Komisija įgyvendinimo aktais, priimtais laikantis šio reglamento 13 straipsnio 3 dalyje nurodytos nagrinėjimo procedūros, gali nuspręsti laikinai sustabdyti taikomą atitinkamą lengvatinį režimą produktams, kaip numatyta SAS 46 straipsnio 4 dalyje.

13 straipsnis

Komiteto procedūra

1. Taikant šio reglamento 2, 4 ir 12 straipsnius Komisijai padeda Muitinės kodekso komitetas, įsteigtas pagal Europos Parlamento ir Tarybos reglamento (EB) Nr. 450/2008 (10) 184 straipsnį. Tas komitetas – tai komitetas, kaip nustatyta Reglamente (ES) Nr. 182/2011.

2. Taikant šio reglamento 5, 6, 7 ir 8 straipsnius Komisijai padeda komitetas, įsteigtas pagal Reglamento (EB) Nr. 260/2009 4 straipsnį. Tas komitetas – tai komitetas, kaip nustatyta Reglamente (ES) Nr. 182/2011.

3. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

4. Kai daroma nuoroda į šią dalį, taikomos Reglamento (ES) Nr. 182/2011 8 straipsnio 1-4 dalys kartu su jo 5 straipsniu.

14 straipsnis

Pranešimas

Už pranešimą atitinkamai Stabilizacijos ir asociacijos tarybai ir Stabilizacijos ir asociacijos komitetui, kaip reikalaujama SAS, yra atsakinga Sąjungos vardu veikianti Komisija.

15 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2013 m. rugsėjo 1 d. Tačiau 2, 3 ir 4 straipsniai taikomi nuo 2010 m. vasario 1 d.

(1) 2012 m. spalio 25 d. Europos Parlamento pozicija (dar nepaskelbta Oficialiajame leidinyje) ir 2014 m. sausio 28 d. per pirmąjį svarstymą priimta Tarybos pozicija. … m. … … d. Europos Parlamento pozicija ir … m. … … d. Tarybos sprendimas.

(2) 2013 m. liepos 22 d. Tarybos ir Komisijos sprendimas 2013/490/ES, Euratomas dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo sudarymo (OL L 278, 2013 10 18, p. 14). Susitarimas buvo paskelbtas kartu su tuo sprendimu OL L 278, 2013 10 18, p. 16.

(3) 2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

(4) 2009 m. vasario 26 d. Tarybos reglamentas (EB) Nr. 260/2009 dėl bendrų importo taisyklių (OL L 84, 2009 3 31, p. 1).

(5) 2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).

(6) 2009 m. birželio 11 d. Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (OL L 188, 2009 7 18, p. 93).

(7) 1997 m. kovo 13 d. Tarybos reglamentas (EB) Nr. 515/97 dėl valstybių narių administracinių institucijų tarpusavio pagalbos ir dėl pastarųjų bei Komisijos bendradarbiavimo, siekiant užtikrinti teisingą muitinės ir žemės ūkio teisės aktų taikymą (OL L 82, 1997 3 22, p. 1).

(8) OL L 28, 2010 1 30, p. 1.

(9) 1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).

(10) 2008 m. balandžio 23 d. Europos Parlamento ir Tarybos reglamentas (EB) Nr. 450/2008, nustatantis Bendrijos muitinės kodeksą (Modernizuotas muitinės kodeksas) (OL L 145, 2008 6 4, p. 1).

TARYBOS MOTYVŲ PAREIŠKIMAS

I. ĮVADAS

2012 m. sausio 10 d. Komisija pateikė savo pasiūlymą.

Europos Parlamentas per pirmąjį svarstymą 2012 m. spalio 25 d. plenariniame posėdyje priėmė savo poziciją, įskaitant devynis pakeitimus, kurie buvo pateikti Tarptautinės prekybos komiteto vardu. Tuose pakeitimuose atsispindi pakaitimai, pasiūlyti svarstant Prekybos akto „Omnibus I“ (1) dokumentų rinkinį, susiję su lygiavertėmis keturių kitų Vakarų Balkanų šalių stabilizacijos ir asociacijos susitarimų taikymo procedūromis.

Vakarų Balkanų regiono darbo grupė pasiūlymo tekstą nagrinėjo 2012 m. kovo mėn. Siekiant užtikrinti pakeitimų, padarytų Prekybos akto „Omnibus I“ dokumentų rinkiniu ir dabartiniu reglamentu, suderinamumą susitarta palaukti Prekybos akto „Omnibus I“ dokumentų rinkinio svarstymo rezultatų.

2013 m. birželio mėn. buvo pasiektas kompromisas dėl Prekybos akto „Omnibus I“ dokumentų rinkinio. Po to 2013 m. spalio 7 d. Vakarų Balkanų regiono darbo grupės pirmininkas pateikė patikslintą tekstą. Dėl šio teksto darbo grupė susitarė 2013 m. spalio 14 d.

2013 m. lapkričio 26 d. įvykusio trečiojo neformalaus trišalio dialogo metu teisėkūros institucijos preliminariai susitarė dėl išankstinio susitarimo per antrąjį svarstymą. 2013 m. gruodžio 17 d. Europos Parlamento tarptautinės prekybos komitetas patvirtino trišalio dialogo derybų rezultatus. 2013 m. gruodžio 18 d. Komiteto pirmininkas išsiuntė laišką pirmininkaujančiai valstybei narei, kuriame nurodė, kad jei Taryba oficialiai perduotų Parlamentui savo poziciją tokia forma, kuria ji buvo pateikta to laiško priede, pirmininkas plenariniame posėdyje rekomenduotų pritarti Tarybos pozicijai be pakeitimų.

2014 m. sausio 20 d. Taryba pasiekė politinį susitarimą dėl patikslinto teksto.

Atsižvelgdama į pirmiau nurodytą susitarimą, teisininkams lingvistams peržiūrėjus tekstą, 2014 m. sausio 28 d. Taryba priėmė per pirmąjį svarstymą priimtą poziciją laikydamasi įprastos teisėkūros procedūros, nustatytos Sutarties dėl Europos Sąjungos veikimo (SESV) 294 straipsnio 5 dalyje.

II. TIKSLAS

Europos Bendrijų bei jų valstybių narių ir Serbijos Respublikos stabilizacijos ir asociacijos susitarimas (SAS) buvo pasirašytas 2008 m. balandžio 29 d. Liuksemburge. Laikinasis susitarimas, apimantis SAS prekybos ir su prekyba susijusias nuostatas, įsigaliojo 2010 m. vasario 1 d., o pats SAS įsigaliojo 2013 m. rugsėjo 1 d. ir juo buvo pakeistas laikinasis susitarimas.

Siekdama užtikrinti tinkamą ir sklandų taikymą Komisija pasiūlė dabartinį reglamentą dėl tam tikros šių susitarimų taikymo tvarkos.

III. PER PIRMĄJĮ SVARSTYMĄ PRIIMTOS TARYBOS POZICIJOS ANALIZĖ

Bendros pastabos

Tarybos pakeitimais iš esmės atspindimas poreikis užtikrinti suderinamumą su lygiaverčiais reglamentais dėl Vakarų Balkanų su pakeitimais, padarytais Prekybos akto „Omnibus I“ dokumentų rinkiniu. Be to, atitinkamais atvejais buvo išbrauktos nuorodos į laikinąjį susitarimą. Europos Parlamentas galėtų pritarti šiems pakeitimams.

Pagrindiniai klausimai

1) Komiteto procedūra

— siekiant užtikrinti suderinamumą su lygiaverčiais reglamentais dėl Vakarų Balkanų, visais atvejais buvo numatyta nagrinėjimo procedūra;

— Europos Parlamento pateiktam pakeitimui, pagal kurį atitinkamo komiteto pirmininko arba komiteto narių daugumos sprendimu rašytinė procedūra galėtų būti nutraukta nepasiekus rezultatų, pritarta nebuvo, kadangi jis prieštarauja lygiaverčiams reglamentams dėl Vakarų Balkanų.

2) Laikinasis susitarimas

Nustatyta, kad siekiant užtikrinti veiksmingą pagal laikinąjį susitarimą ir SAS skirtų tarifinių kvotų taikymą bei administravimą, teisinį tikrumą ir vienodų sąlygų nustatant muitus taikymą, reglamento 2, 3 ir 4 straipsniai taikomi nuo laikinojo susitarimo įsigaliojimo dienos.

IV. IŠVADA

Tarybos per pirmąjį svarstymą priimtoje pozicijoje atsispindi Tarybos ir Europos Parlamento derybose pasiektas kompromisas.

Šis kompromisas patvirtintas 2014 m. sausio 15 d. priėmus politinį susitarimą Nuolatinių atstovų komitete, o 2014 m. sausio 20 d. – Taryboje. 2013 m. gruodžio 18 d. Komiteto pirmininkas išsiuntė laišką pirmininkaujančiai valstybei narei, kuriame nurodė, kad jei Taryba oficialiai perduotų Parlamentui savo poziciją tokia forma, kuria ji buvo pateikta to laiško priede, pirmininkas plenariniame posėdyje rekomenduotų pritarti Tarybos pozicijai be pakeitimų.

(1) Pasiūlymas dėl Europos Parlamento ir Tarybos reglamento, kuriuo iš dalies keičiami kai kurie su bendra prekybos politika susiję reglamentai dėl tam tikrų priemonių priėmimo procedūrų (2011/0039 (COD).